ข้อเท็จจริงเกี่ยวกับการรักษาโรคหลอดเลือดสมอง มีอะไรบ้าง
02-023-3333 ติดตามเราได้ที่ บริการ ข้อมูลสุขภาพ เกี่ยวกับเรา ติดต่อเรา EN TH หน้าแรก บทความสุขภาพ FAQ เรื่องที่อาจไม่รู้เกี่ยวกับโรคหลอดเลือดสมอง (Stroke) รู้หรือไม่คำถามที่พบบ่อยของโรคหลอดเลือดสมอง แชร์ หากคนใกล้ชิดเรามีอาการโรคหลอดเลือดสมอง เราควรทำอย่างไร ตอบ: เมื่อคนใกล้ชิดเรามีอาการดังกล่าว ควรโทรหา รพ.ที่สามารถดูแลผู้ป่วยได้เต็มที่ ถูกต้องและรวดเร็ว หรือโทร 1669 เพื่อที่จะได้คำแนะนำและส่งบุคลากรทางการแพทย์พร้อมรถพยาบาลมารับผู้ป่วยไปรักษาอย่างทันท่วงที ผู้ป่วยโรคหลอดเลือดสมองที่ได้รับการรักษาอย่างถูกต้องและรวดเร็วจะมีโอกาสฟื้นตัวได้ดีกว่าอย่างมีนัยสำคัญ ข้อเท็จจริงเกี่ยวกับการรักษาโรคหลอดเลือดสมอง การรักษาผู้ป่วยโรคหลอดเลือดสมองขึ้นอยู่กับเวลาที่เกิดอาการ ระดับความรุนแรงของโรคและเอกซเรย์คอมพิวเตอร์สมองเป็นสำคัญ การรักษาด้วยยาละลายลิ่มเลือด (Thrombolytic drug) สามารถช่วยผู้ป่วยโรคหลอดเลือดสมองที่มีอาการภายใน 4.5 ชั่วโมงได้อย่างมีนัยสำคัญ การรักษาด้วยการสวนหลอดเลือดเพื่อนำเอาลิ่มเลือดที่อุดตันหลอดเลือดสมองออกมา (Mechanical thrombectomy) ในผู้ป่วยที่มีข้อบ่งชี้ ปัจจุบันสามารถใช้รักษาผู้ป่วยที่มีอาการภายใน 24 ชั่วโมงได้ ผลการรักษาของการให้ยาละลายลิ่มเลือดและการสวนหลอดเลือดขึ้นอยู่กับเวลาหลังเกิดอาการ ดังนั้นการซักประวัติ ตรวจร่างกาย ผลเลือด เอกซเรย์คอมพิวเตอร์ควรประเมินอย่างรวดเร็ว ในผู้ป่วยโรคหลอดเลือดสมองที่มีอาการน้อยและไม่สามารถให้การรักษาด้วยการให้ยาละลายลิ่มเลือดหรือการสวนหลอดเลือดรักษาได้ การให้ยาต้านเกล็ดเลือด 2 ชนิดพร้อมกันภายใน 24 ชั่วโมง ต่อเนื่อง 21 วัน สามารถป้องกันการเกิดโรคหลอดเลือดสมองครั้งต่อไปได้อย่างมีนัยสำคัญ Because Time is Brain ตอบ: เวลาที่เสียไป ยิ่งทำให้เซลล์สมองถูกทำลายมากขึ้นเรื่อย ๆ การที่คนไข้ได้รับการวินิจฉัยและการรักษาที่รวดเร็วและถูกต้อง จึงทำให้คนไข้มีโอกาสกลับมาเป็นปกติได้สูงขึ้น ทำไมถึงจำเป็นต้องรีบไปรพ. ให้เร็วที่สุดเท่าที่เป็นไปได้ ตอบ: เพราะการรักษาโรคหลอดเลือดสมองจำเป็นต้องให้ยาสลายลิ่มเลือดที่อุดตันให้เร็วที่สุด เพื่อป้องกันเนื้อสมองถูกทำลายอย่างถาวร ซึ่งการรักษาจะพิจารณาให้ยาสลายลิ่มเลือดกรณีผู้ป่วยมาภายในระยะเวลา 4.5 ชั่วโมงหลังมีอาการ และหากการรักษาด้วยวิธีใช้ยาล้มเหลว แพทย์จะพิจารณาการรักษาด้วยวิธีสวนหลอดเลือดสมองต่อทันที เพื่อรักษาเนื้อสมองไว้ให้ได้มากที่สุด ป้องกันภาวะพิการและเสียชีวิต แนวทางการป้องกันโรคหลอดเลือดสมองตีบในปัจจุบัน ตอบ: หากยังไม่เกิดอาการของโรคหลอดเลือดสมองตีบ สามารถป้องกันได้โดยการควบคุมปัจจัยเสี่ยงต่าง ๆ เช่น รับประทานอาหารที่มีประโยชน์ ออกกำลังกายสม่ำเสมอ ลดหรืองดการดื่มเหล้าสูบบุหรี่ รักษาโรคประจำตัวต่าง ๆ เช่น ภาวะความดันโลหิตสูง ภาวะไขมันในเลือดสูง หรือโรคเบาหวาน ให้อยู่ใกณฑ์ที่ดี หากเป็นในกรณีผู้ป่วยเกิดอาการของโรคหลอดเลือดสมองตีบแล้ว นอกจากการปฏิบัติตัวดังกล่าวเบื้องต้นแล้ว ยังมีการรับประทานยาต่อเนื่องเพื่อป้องกันการกลับเป็นซ้ำของโรค เช่น ยาต้านการแข็งตัวของเกร็ดเลือด ยาต้านการแข็งตัวของเลือด ยาลดไขมัน เป็นต้น คำถามที่พบบ่อยเกี่ยวกับการตรวจทางรังสีวิทยาสำหรับผู้ป่วยโรคหลอดเลือดสมอง CT scan สมอง สำหรับผู้ป่วยโรคหลอดเลือดสมองคืออะไร ตอบ: คือการตรวจทางรังสีวิทยาโดยใช้รังสีเอกซ์ในการตรวจเนื้อสมองและหลอดเลือดสมอง สำหรับผู้ป่วยโรคหลอดเลือดสมองจะดูว่ามีเลือดออกหรือไม่ก่อนให้ยาละลายลิ่มเลือด และดูบริเวณเนื้อสมองที่ขาดเลือดไปเลี้ยง รวมถึงหาตำแหน่งของหลอดเลือดแดงที่ตีบหรืออุดตัน เพื่อพิจารณาให้การรักษาต่อไป MRI สมอง สำหรับผู้ป่วยโรคหลอดเลือดสมองคืออะไร ตอบ: คือการตรวจทางรังสีวิทยาอีกรูปแบบหนึ่งโดยใช้สนามแม่เหล็กไฟฟ้าในการสร้างภาพในการตรวจเนื้อสมองและหลอดเลือดสมอง จะทำในผู้ป่วยโรคหลอดเลือดสมองที่ไม่ทราบระยะเวลาของอาการแน่ชัด โรคหลอดเลือดสมองส่วนหลัง (posterior circulation stroke) หรือ ผู้ป่วยที่เคยแพ้สารทึบรังสีที่ใช้ในการตรวจ CT คำถามที่พบบ่อยเกี่ยวกับการฟื้นฟูหลังรักษาโรคหลอดเลือดสมอง การฟื้นฟูสมรรถภาพผู้ป่วยโรคหลอดเลือดสมอง ช่วงไหนถึงจะดีที่สุด ตอบ: การฟื้นฟูสมรรถภาพผู้ป่วยโรคหลอดเลือดสมองอาศัยความร่วมมือของแพทย์เวชศาสตร์ฟื้นฟู นักกายภาพบำบัด นักกิจกรรมบำบัด ผู้ป่วย ญาติและคนดูแล เพื่อให้ผู้ป่วยสามารถฟื้นฟูได้มากที่สุดมีคุณภาพชีวิตที่ดี โดยเฉพาะในช่วงระยะเวลา 3-6 เดือนแรก ซึ่งถือว่าเป็นช่วงเวลาทองของการฟื้นฟู เรียบเรียงโดย น.อ.นพ.อุดม สุทธิพนไพศาล ร.น. อายุรแพทย์โรคหลอดเลือดสมองและรังสีร่วมรักษาระบบประสาท คลิกดูประวัติแพทย์ พญ. จุฑาณัฐ ยศราวาส อายุรแพทย์สมองและระบบประสาท คลิกดูประวัติแพทย์ พญ.มนัสวรรณ์ สันทนานุการ อายุรแพทย์สมองและระบบประสาท คลิกดูประวัติแพทย์ พญ.บุญธิดา หุ่นเจริญ รังสีแพทย์ผู้ชำนาญการด้านระบบประสาท คลิกดูประวัติแพทย์ พญ. เพชรพลอย ภูวคีรีวิวัฒน์ แพทย์ผู้ชำนาญการด้านเวชศาสตร์ฟื้นฟู คลิกดูประวัติแพทย์ เผยแพร่เมื่อ: 28 ต.ค. 2021 แชร์ บริการทางการแพทย์ ศูนย์และคลินิก นัดหมายแพทย์ ค้นหาแพทย์ แพ็กเกจ & โปรโมชั่น ห้องพัก ประกันสุขภาพที่เข้าร่วม ข้อมูลสุขภาพ โรค และการรักษา บทความสุขภาพ MedPark Stories เกี่ยวกับเรา ข้อมูลสำหรับผู้มาติดต่อ เกี่ยวกับเรา ข่าวสารและกิจกรรม ร่วมงานกับเรา ติดต่อเรา เงื่อนไขการใช้งาน นโยบายการใช้งาน นโยบายความเป็นส่วนตัว ประกาศเกี่ยวกับความเป็นส่วนตัว นโยบายคุกกี้ 3333 ถนนพระรามที่ ๔ แขวงคลองเตย เขตคลองเตย กรุงเทพมหานคร 10110 © 2023 MedPark Hospital. All Rights Reserved. 1.0.5 เราใช้คุกกี้เพื่อเพิ่มประสิทธภาพและประสบการณ์ที่ดีในการใช้เว็บไซต์ ท่านสามารถศึกษารายละเอียดการใช้คุกกี้ได้ที่ "นโยบายคุกกี้" และสามารถเลือกตั้งค่ายินยอมการใช้คุกกี้ได้โดยการคลิก "การตั้งค่าคุกกี้"นโยบายคุกกี้ การตั้งค่าคุกกี้ ยอมรับคุกกี้ทั้งหมด
ข้อเท็จจริงเกี่ยวกับการรักษาโรคหลอดเลือดสมอง

- การรักษาผู้ป่วยโรคหลอดเลือดสมองขึ้นอยู่กับเวลาที่เกิดอาการ ระดับความรุนแรงของโรคและเอกซเรย์คอมพิวเตอร์สมองเป็นสำคัญ
- การรักษาด้วยยาละลายลิ่มเลือด (Thrombolytic drug) สามารถช่วยผู้ป่วยโรคหลอดเลือดสมองที่มีอาการภายใน 4.5 ชั่วโมงได้อย่างมีนัยสำคัญ
- การรักษาด้วยการสวนหลอดเลือดเพื่อนำเอาลิ่มเลือดที่อุดตันหลอดเลือดสมองออกมา (Mechanical thrombectomy) ในผู้ป่วยที่มีข้อบ่งชี้ ปัจจุบันสามารถใช้รักษาผู้ป่วยที่มีอาการภายใน 24 ชั่วโมงได้
- ผลการรักษาของการให้ยาละลายลิ่มเลือดและการสวนหลอดเลือดขึ้นอยู่กับเวลาหลังเกิดอาการ ดังนั้นการซักประวัติ ตรวจร่างกาย ผลเลือด เอกซเรย์คอมพิวเตอร์ควรประเมินอย่างรวดเร็ว
- ในผู้ป่วยโรคหลอดเลือดสมองที่มีอาการน้อยและไม่สามารถให้การรักษาด้วยการให้ยาละลายลิ่มเลือดหรือการสวนหลอดเลือดรักษาได้ การให้ยาต้านเกล็ดเลือด 2 ชนิดพร้อมกันภายใน 24 ชั่วโมง ต่อเนื่อง 21 วัน สามารถป้องกันการเกิดโรคหลอดเลือดสมองครั้งต่อไปได้อย่างมีนัยสำคัญ

หากคนใกล้ชิดมีอาการโรคหลอดเลือดสมอง ควรโทรหา รพ.ที่สามารถดูแลผู้ป่วยได้เต็มที่ ถูกต้องและรวดเร็ว หรือโทร 1669 เพื่อที่จะได้คำแนะนำและส่งบุคลากรทางการแพทย์พร้อมรถพยาบาลมารับผู้ป่วยไปรักษาอย่างทันท่วงที ผู้ป่วยโรคหลอดเลือดสมองที่ได้รับการรักษาอย่างถูกต้องและรวดเร็วจะมีโอกาสฟื้นตัวได้ดีกว่าอย่างมีนัยสำคัญ
อายุรศาสตร์ (อายุรศาสตร์) - Internal Medicine